hu en kk ky ru ru ky ky ru ru ru bg ru ru ru en hbs_cyr ru ky hu ky ru ky ky ky ky ru ky ky ru ky ky av ky ky ky ky ky tt ky ky ru ky ky ru tt ky ru hu ru ky ky ru ky ru ky ru ky ru ru ky ru ky ru ky ky ky ru ru ky ky bg ru ky ky ru ru ky ru ky ru be ru ky ru ky ky ru ru uk ru kk ru
"Фабула", 14.06.11 - 7-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Үй-бүлөлүк кландык башкарууга каршы турууда өмүрлөрүн канжыгага байлап, эл толкунунун алдыңкы сабында туруп жараат алгандарынын, т.а., 520 адамдын ичинен бир жылдын ичинде 7 адам жарыкчылык менен кош айтышты. Калгандарынын ахыбалы толугу менен жакшы деп айтууга да али эрте. Айрымдары дагы деле ооруканада оор абалда жатышат. Мына ушул каргашалуу күндүн эр жүрөктөрү бүгүнкү күндө кандай күндө күн кечирип жаткандыгын билүү максатында өкмөт тарабынан берилген үйдү көздөй Жал кичирайонуна барып кайттык.
- Бакиевди кетирсек, оппозиция бийликке келсе, өлкөбүз өнүксө деген тилек менен каргашалуу 7-апрелде аянтка чыгып, күтүлбөгөн жерден ок тийип, бутуман ажырагам. 7-апрелден бери бир эмес, 4 жолу операция болдум. Эч кандай жылыш жок. Бутум жыгачтай болуп эле катып турат. Кол тийгизбей сыздатып ооруйт. Күндүз кичине эшиктин алдында балдактын күчү менен ары-бери чолоңдоп жүрүп, ооруганын деле көп сезбейм. Азаптын баары түн ичиндө башталат. Жуурканга жата албайм. Сыздатып ооруганда ушундан көрө жаным чыгып кетсе эмне деген ойго келем. Акыркы күндөрү таптакыр эле кирпик какпай таң атырчу болдум. Башка жагынан алса дагы кудай буттан албасын. Акыбал күндөн-күнгө начарлап баратат. Балдарым жаш, кокус, мен ары карап кетсем, балдарымдын келечеги кандай болот деп санаага батчу болдум. Деги кандай айла кыларымды деле билбей калдым. Өкмөт болсо, башында 100 миң сом берген, кийин үйлүү кылды. Андан башка эч кандай деле жардам болгон жок. Апрелден бери бийлик башындагылардан бирөө келип, ахыбалыбызды сурап койгонго жараган жок. "Үй бердик, чолоктор эмне болсо ошо болсун"- деп жатышат окшойт. Үйүм 8-кабатта 10 күндөн бери лифт иштебей, эшикке кирип чыга албай калдым. Жок дегенде 3-4- кабатта болсо эмне. Жеке эле мен эмес, буту баспаган чолоктордун баарына 8-9-кабаттан берип салышкан. Бул жерде коррупция, тааныш-билиштик ачык эле болду. Өкмөттүк комиссияда иштегендер алдыңкы кабаттагы үйлөрдүн бардыгын тааныштарына алып берип, бизди 9-кабатка тыгып коюшту. Эмне кылабыз, заман ушундай болуп жаткандан кийин айла жок эптеп күн көрүп, жашап жатабыз.
- Кезинде "Манас" аэропортунда жакшы жумуштардын биринде иштечүмүн. Үсөн Сыдыковдун баласы Бакыт Сыдыков деген неме аэропортко директор болуп келгенде мени, мага окшогон дагы бир топ кызматкерлерди эч себепсиз эле жумуштан алып, өз туугандарын отургузуп койгон. Ошондон тартып, оппозициянын курамына кошулуп, Бакиевдердин үй-бүлөлүк бийлиги менен күрөшүп жүрдүм. Ал тургай элди көчөгө уюштуруп чыкканым үчүн камалып чыккан учурларым да көп болду. Ошентип жүрүп, акыры 7-апрелде бутуман ажырап майып болуп калдым. Мурдагыдай таскактап чуркай албай, "капаска түшкөн куштай" болуп эч жакка жыла албай отурам. Баягы мен ишенген куру ооз оппозиция лидерлеринин бирөө дагы карап койгон жери жок. Баары эле бийлик үчүн жанталашып жатышат. Бир гана Өкмөт башчыбыз Алмазбек Атамбаев 200 миң сом берип, Германияга барып операция жасатып келдим. Кудайга шүгүр, мурдагыга караганда ахыбалым жакшы. Кичине таканчыктап калдым.
7-апрелде ок тийип жабыркаган:
- "Айкөл Ала-Тоо" коомун ок тийип, жаракат алгандар ооруканада жатып жакшы максат менен түзгөнбүз. Ден соолугубуздан ажырап, жарым жан болсок дагы келечекке карай көптөгөн асыл максаттарыбыз бар болчу. Тилекке каршы, "Айкөл Ала-Тоо" коому экиге бөлүнүп кеттик. Жөн гана бөлүнбөстөн, бири-бирибиз менен бычакташканга чейин бардык. Ошентип, аталган коомдогу айрым адамдар биригип алып, мага окшоп, оор жаракат алгандардын баарысын итке теңеп, коомдон чыгарып коюшту. Бутуң баспай, чолок болгондон кийин жалдырап эле карап тургандан башка эч нерсе кыла албайт экенсиң. Ошондон пайдаланып, коомдогу айрым адамдар мурда жашаган үйү болсо да, бул жерден дагы үй алууга жетишишти. Алсын! Каршы эмеспиз. Бакиевдин үй-бүлөлүк бийлиги менен кашык каны калганча алар дагы күрөшүштү. Бирок алар бизге окшоп, буту-колунан ажырап, баспай калган жери жок да. Өкмөт ошону эске алып, аларга үйдү 8-9-кабаттан берип, бизге алар жашап аткан 2-3-кабаттан берип койсо калыстык болмок. Мына, азыр лифт иштебей жатат. Ал эми мага окшогондор лифттин айынан эшикке чыга албай кыйналууда. Ден соолугум начар, ок тийген бутум айыкмак турсун күчөп, күндөн-күнгө ахыбалым оорлоп баратат. Өкмөттүн чыгарган чечими боюнча ооруканаларга бекер дарыланышыбыз керек болчу. Айрым ооруканалар "төлөшүңөр керек" деп кеткен дары-дармектин баарысын төлөтүп алып жатат. Бул маселе боюнча Саламаттыкты сактоо министри Сабыр Жумабековго деле кайрылганбыз. Ушул күнгө чейин эч кандай жыйынтык болгон жок. Мындан ары ден соолугум кандай болот? Үй-бүлөмдүн тагдыры эмне болорун элестете деле албай калдым. Ошондой эле сот процесси туура жүрбөй, күнөөлүүлөр жоопко тартылбай жатканына да нааразымын.
7-апрелде ок тийип жабыркаган:
- Кайсынысын айтайын иним, мен көргөн кордукту башкалар көрбөсүн. Бакиевди кетиребиз деп жүрүп, ден соолугуман, ал аз келгенсип үй-бүлөмөн ажырап отурам. Снайпердин огу саныма тийип, "улуу сөздө уят жок" дейт, жыныстык мүчөмдү шылып өткөн. Ошол кездеги Убактылуу Өкмөттүн жардамы менен Россияга барып, дарыгерлердин күчү менен аман калдым. Менин адам болбосумду билип, жубайым ат-башылык бирөөгө турмушка чыгып кетти. Мектеп жашындагы бир уул, бир кызым бар. Кызым апасы менен кошо кетип, уулум жанымда калды. Азыр уулумду чоң апасы багып жатат. Мен болсо, жалгыз жашап жатам. Бутумду көтөрүп баса албайм, сыздатып ооруйт. 15 күндө, болбосо, бир айда бир эшикке чыгам. Азык-түлүктү болсо кошуна балдарга акча берип алдыртам. Керээлден кечке сыналгы көрөм, эриккенде комуз чертип, заңкылдап ырдайм. Айлам кеткенде арактан жутам. Эмнегедир акыркы күндөрү жашоого деле кайыл болуп баратам. Өкмөткө болсо рахмат, колунан келген жардамын берип, мага окшогон үйү жокторду үйлүү кылып койду.
ок тийип жаракат алган:
- Ахыбал оор, колум мурункудай эле кыймылдабайт. Жакында эле 6-жолу операция болдум. Чет өлкөгө барып дарыланып келсемби десем каражат жок. Бул жактын доктурлары деле колунан келген аракетин көрүп, дарылаганга аракет кылып жатышат. Саясатчылардан болсо Өкмөт башчыбыз Алмазбек Атамбаев гана жардам берип жатат. Калгандары ойлоп да койгон жок. Бизге окшоп, оор жаракат алган 7 бала каза болуп калды. Аларды көрүп, аябай капаландык. Үй-бүлөнү багуу деле кыйын болуп баратат. Иштейли десек ишке жарабайбыз. Жок дегенде өкмөт ушул жагын эске алып, бизге ылайыктуу жумуш болсо, иштетип койсо жакшы болоор эле.
- Жарым жан болуп калганым аз келгенсип, бир жылдан бери азабымды тартып жүрүп жубайым жүрөк оорудан каза болуп калды. Бир кызым бар 7 жашта, жетим калды. Кыскасы, жашоо оор, эптеп өлбөстүн күнүн көрүп жашап жатам.
кыргыз тилиндеги гезит "Форум"
email • архив • редакция
Жерде эле калсын убада
Сасыкбаева, сак болчу деги
Кайран Каттани кайтып келмей болду
Ташиев үчүнчү революция жасагысы келип жатабы?
Реймандын шкафындагы дагы бир сөлөкөт
"Президентти Ошко көчүрүп коюудан маселе чечилип калбайт"
"Театр, кино, китеп, салттык
музыка эбак эле четте калган"
"Эч кандай деле сыйлык ыйгарган адам болгон жок..."
КЫРГЫЗ ЭЛИ МЕНЕН ТҮРК (ТҮРҮК)